ai4bharat/Pralekha huggingface dataset:
संस्कृति मंत्रालय
प्रधानमंत्री, कल एक वर्चुअल कार्यक्रम में श्रीमती विजया राजे सिंधिया के सम्मान में 100 रुपये का स्मृति सिक्का जारी करेंगे
प्रधानमंत्री श्री नरेन्द्र मोदी, 12 अक्तूबर, 2020 को एक वर्चुअल कार्यक्रम में श्रीमती विजया राजे सिंधिया के सम्मान में 100 रुपये का स्मृति सिक्का जारी करेंगे। श्रीमती विजया राजे सिंधिया को जनता के बीच ग्वालियर की राजमाता के रूप में जाना जाता है। यह सिक्का विजया राजे सिंधिया के जन्म शताब्दी समारोहों के उपलक्ष्य में जारी किया जा रहा है। जन्म शताब्दी उत्सव के क्रम में इस विशेष स्मृति सिक्के की परिकल्पना वित्त मंत्रालय द्वारा की गई है। यह सिक्का कल उनके जन्म दिवस के अवसर पर प्रधानमंत्री द्वारा जारी किया जाएगा। वर्चुअल माध्यम पर आयोजित इस कार्यक्रम में श्रीमती सिंधिया के पारिवारिक सदस्यों के साथ-साथ देश के अन्य भागों से कई गणमान्य व्यक्ति हिस्सा लेंगे।
भारतीय प्रतिस्पर्धा आयोग
प्रतिस्पर्धा आयोग ने गुटबाजी में लिप्तता के लिए बीयर कंपनियों पर जुर्माना लगाया
भारतीय प्रतिस्पर्धा आयोग  ने आल इंडिया ब्रुअर्स एसोसिएशन  के प्लेटफार्म के माध्यम से भारत में विभिन्न राज्यों और केन्द्र शासित प्रदेशों में बीयर की बिक्री और आपूर्ति में गुटबाजी में लिप्तता के लिए तीन बीयर कंपनियों यूनाइटेड ब्रुअरीज लिमिटेड , साबमिलर इंडिया लिमिटेड   और कार्ल्सबर्ग इंडिया प्राइवेट लिमिटेड  के खिलाफ अंतिम आदेश पारित किया है।
एआईबीए को इस गुटबाजी को सुगम बनाने में सक्रिय रूप से शामिल पाया गया, इसलिए सीसीआई ने बीयर कंपनियों के अलावा एआईबीए को भी प्रतिस्पर्धा अधिनियम, 2002  के प्रावधानों के उल्लंघन का दोषी पाया है। इस गुटबाजी का समय 2009 से कम से कम 10.10.2018  ने बीयर कंपनियों के परिसरों पर तलाशी और जब्ती अभियान चलाया) तक रहा, वहीं सीआईपीएल इसमें 2012 में शामिल हो गई और एआईबीए 2013 से एक प्लेटफॉर्म के रूप में इस गुटबंदी को सुगम बना रही थी। सभी तीनों बीयर कंपनियां सीसीआई से कम पेनल्टी लगाने का अनुरोध कर रही थीं।
तलाशी और जब्ती के दौरान डीजी द्वारा जुटाए गए सभी पक्षों के बीच नियमित संवाद के सबूतों के आधार पर और कम जुर्माने के आवेदनों में किए गए खुलासे के आधार पर, सीसीआई ने बताया कि तीनों कंपनियां आंध्र प्रदेश, कर्नाटक, महाराष्ट्र, ओडिशा, राजस्थान, पश्चिम बंगाल राज्यों, राष्ट्रीय राजधानी क्षेत्र दिल्ली और केन्द्र शासित प्रदेश पुडुचेरी में प्रतिस्पर्धा अधिनियम, 2002  की धारा 3 का उल्लंघन करते हुए मूल्य में मिलीभगत करने, धारा 3 का उल्लंघन करते हुए महाराष्ट्र, ओडिशा व पश्चिम बंगाल में सामूहिक रूप से बीयर की आपूर्ति सीमित करने, और अधिनियम की धारा 3 के प्रावधानों का उल्लंघन करते हुए महाराष्ट्र राज्य में बाजार साझा करने के साथ ही बंगलुरू शहर में प्रतिष्ठित संस्थानों को बीयर की आपूर्ति में समन्वय कायम करने में लिप्त रहीं। सीसीसीआई ने पुरानी बोतलों की खरीद के मामले में भी यूबीएल और एबी इनबेव के बीच मिलीभगत पाई। इसके अलावा यूबीएल के 4 लोगों, एबी इनबेव के 4 लोगों, सीआईपीएल के 6 लोगों और एआईबीए के महानिदेशक को सीसीआई ने अधिनियम की धारा 48 के तहत, अपनी संबंधित कंपनियों/ एसोसिएशन में प्रतिस्पर्धारोधी आचरण का दोषी पाया।
अधिनियम की धारा 46 के प्रावधानों के तहत एबी इनबेव व उसके लोगों को पेनल्टी में 100 प्रतिशत, यूबीएल व उसके लोगों को 40 प्रतिशत और सीआईपीएल व उसके लोगों 20 प्रतिशत छूट दी गई। सीसीआई ने इन गतिविधियों को रोकने का आदेश पारित करते हुए, यूबीएल और सीआईपीए को पेनल्टी के रूप में क्रमशः लगभग 750 करोड़ रुपये और 120 करोड़ रुपये जमा करने के लिए कहा है।
रक्षा मंत्रालय
सशस्त्र बलों ने चक्रवाती तूफान यास के प्रभाव से निपटने के लिए तैयारी शुरू की
सशस्त्र बलों ने चक्रवाती तूफान यास के प्रभाव से निपटने के लिए तैयारी शुरू कर दी हैं। इस तूफान के बुधवार, 26 मई, 2021 को पूर्वी तट पर पहुंचने की संभावना है। भारतीय वायुसेना के 15 मालवाहक विमानों ने जामनगर, वाराणसी, पटना और एर्नाकुलम से राष्ट्रीय आपदा मोचन बल के 950 कर्मियों और 70 टन सामग्री को कोलकाता, भुवनेश्वर और पोर्टब्लेयर पहुंचाया है। 16 विमान और 26 हेलिकॉप्टर तत्काल तैनाती के लिए तैयार रखे गए हैं। भारतीय नौसेना, जो पश्चिमी तट पर मानवीय सहायता और आपदा राहत  तथा बचाव अभियान से निपटी ही थी, ने मानवीय सहायता और आपदा राहत की दस खेप भुवनेश्वर और कोलकाता भेजी हैं। पांच खेप पोर्टब्लेयर पर तैयार रखी गई हैं। पूर्वी कमान और अंडमान-निकोबार कमान के आठ पोत राहत पहुंचाने के लिए उपलब्ध कराए गए हैं। चार गोताखोर और दस बाढ राहत टुकडियां कोलकाता, भुवनेश्वर और चिल्का में तैनात की गई हैं। ये टुकडियां बहुत कम समय के बुलावे पर नागरिक प्रशासन को उपलब्ध होंगी।
सात बाढ राहत दल और दो गोताखोर दल अंडमान-निकोबार द्वीपसमूह पर किसी भी स्थिति से निपटने के लिए अलग-अलग स्थानों पर तैनात किए गए हैं। इसके अतिरिक्त नौसेना के विमान और हेलिकॉप्टर राहत और बचाव अभियान चलाने के लिए विशाखापट्टनम और पोर्टब्लेयर में तैयार रखे गये है। थल सेना की आठ बाढ राहत और इंजीनियर टास्क फोर्स की तीन टुकडियां नागरिक प्रशासन के अनुरोध पर तैनात करने के लिए तैयार की गई हैं। सशस्त्र बल प्रभावित राज्यों में नागरिक प्रशासन से संपर्क में हैं। सशस्त्र बलों की टीमें कोविड-19 अस्पतालों में उपचार के लिए आवश्यक जीवन रक्षक ऑक्सीजन और दवाओं की बाधारहित आपूर्ति सुनिश्चित करने के लिए सड़क और रेल संपर्कों को खुला रखने की आवश्यकता से भी अवगत हैं। सशस्त्र सेनाएं चक्रवात यास के प्रभाव को कम करने, जान माल की रक्षा करने और नागरिकों को हर सहायता उपलब्ध करने के लिए तैयार हैं।
रसायन एवं उर्वरक मंत्रालय
कैबिनेट ने फॉस्फेट और पोटाश  उर्वरकों पर रबी सीजन, 2022-23  के लिए पोषक तत्व आधारित सब्सिडी  दरों में संशोधन और खरीफ सीजन, 2023  के लिए पोषक तत्व आधारित सब्सिडी  दरों के निर्धारण को मंजूरी दी
किसानों को रियायती, सस्ती और उचित कीमतों पर उर्वरकों की उपलब्धता सुनिश्चित करने के लिए यह कदम उठाया गया
माननीय प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने रबी मौसम 2022-23  के लिए विभिन्न पोषक तत्वों यानी नाइट्रोजन , फास्फोरस , पोटाश  और सल्फर  के लिए पोषक तत्व आधारित सब्सिडी  दरों में संशोधन को लेकर उर्वरक विभाग के प्रस्ताव को मंजूरी दे दी है और खरीफ मौसम, 2023  के लिए फॉस्फेट और पोटाश  उर्वरकों के लिए अनुमोदित एनबीएस दरों को मंजूरी दे दी है।
एनबीएस योजना द्वारा फॉस्फेट और पोटाश  उर्वरकों पर सब्सिडी 01.04.2010 से नियंत्रित है। सरकार ने रबी 2022-2023 के लिए 01.01.2023 से 31.03.2023 तक प्रभावी एनबीएस दरों में संशोधन को मंजूरी दे दी है और खरीफ, 2023  के लिए एनबीएस दरों को मंजूरी दे दी है, ताकि किसानों को रियायती कीमतों पर फॉस्फेटिक और पोटाश  उर्वरक के 25 ग्रेड उपलब्ध हो सकें।
सरकार किसानों को गुणवत्ता और सब्सिडी वाले पीएण्डके उर्वरक प्रदान करने की अपनी प्रतिबद्धता को पूरा करने के लिए खरीफ 2023 के दौरान 38,000 करोड़ रुपये की सब्सिडी देगी।
कैबिनेट के फैसले से खरीफ सीजन के दौरान सब्सिडी वाले, किफायती और उचित मूल्य पर किसानों को डीएपी और अन्य पीएण्डके उर्वरकों की उपलब्धता सुनिश्चित करने का दोहरा लाभ होगा और पीएण्डके उर्वरकों पर सब्सिडी का युक्तिकरण भी सुनिश्चित होगा।
प्रधानमंत्री कार्यालय
प्रधानमंत्री नरेन्द्र मोदी ने राष्ट्रपति पुतिन से बात की
दोनों राजनेताओं ने द्विपक्षीय, क्षेत्रीय और वैश्विक मुद्दों पर चर्चा की
प्रधानमंत्री ने संवाद और कूटनीति का अपना आह्वान दोहराया
प्रधानमंत्री श्री नरेन्द्र मोदी ने आज रूसी संघ के राष्ट्रपति महामहिम श्री व्लादिमीर पुतिन से टेलीफोन पर बातचीत की।
दोनों राजनेताओं ने द्विपक्षीय सहयोग में प्रगति की समीक्षा की और आपसी हित के क्षेत्रीय और वैश्विक मुद्दों पर विचारों का आदान-प्रदान किया।
राष्ट्रपति पुतिन ने प्रधानमंत्री को रूस के हाल के घटनाक्रम की जानकारी दी।
यूक्रेन की स्थिति पर चर्चा करते हुए प्रधानमंत्री ने संवाद और कूटनीति का अपना आह्वान दोहराया।
दोनों राजनेता संपर्क में बने रहने और दोनों देशों के बीच विशिष्ट और विशेषाधिकार प्राप्त रणनीतिक साझेदारी को और मजबूत करने के प्रयासों को जारी रखने पर सहमत हुए।
कॉरपोरेट कार्य मंत्रालय
वित्त वर्ष 2020-21 में 1,55,377 की तुलना में वित्त वर्ष 2021-22 में 1,67,080 कंपनियों का पंजीकरण हुआ
पिछले वर्ष के 42,187 की तुलना में वित्त वर्ष 2020-21 के दौरान 43,050 एलएलपी पंजीकृत हुए
सीमित देयता साझेदारी  और कंपनियों को एलएलपी अधिनियम, 2008 तथा कंपनी अधिनियम, 2013 के प्रावधानों के अनुसार कॉरपोरेट कार्य मंत्रालय के तहत निगमित किया गया है। केंद्रीय कॉरपोरेट कार्य राज्य मंत्री श्री राव इंद्रजीत सिंह ने आज लोकसभा में एक प्रश्न के एक लिखित उत्तर में यह बात कही।
श्री राव इंद्रजीत सिंह ने कहा कि पिछले वर्ष की 1,55,377 कंपनियों की तुलना में वित्त वर्ष 2021-22 के दौरान 1,67,080 कंपनियों का पंजीकरण किया गया। इसके अलावा, पिछले वर्ष की 42,187 की तुलना में वित्त वर्ष 2020-21 के दौरान 43,050 एलएलपी पंजीकृत किए गए।
राष्ट्रीय वित्तीय रिपोर्टिंग प्राधिकरण  के बारे में, उन्होंने कहा कि कॉरपोरेट कार्य मंत्रालय द्वारा गठित कंपनी कानून समिति ने मार्च, 2022 की अपनी रिपोर्ट  में अन्य बातों के साथ-साथ यह सिफारिश की है कि एनएफआरए को उचित 'पेशेवर या अन्य कदाचार' के खिलाफ कार्रवाई करने की अपनी मौजूदा शक्तियों के अलावा एनएफआरए नियम, 2018 के तहत अन्य उल्लंघनों के खिलाफ कार्रवाई के लिए भी आवश्यक शक्तियां दी जानी चाहिए। उन्होंने कहा कि रिपोर्ट कॉरपोरेट कार्य मंत्रालय  की वेबसाइट पर उपलब्ध है।
प्रधानमंत्री कार्यालय
प्रधानमंत्री ने विधान सौध, बेंगलुरु में संत कवि श्री कनक दास और महर्षि वाल्मीकि की प्रतिमाओं पर पुष्पांजलि अर्पित की
प्रधानमंत्री श्री नरेन्द्र मोदी ने आज विधान सौध, बेंगलुरु में संत कवि श्री कनक दास और महर्षि वाल्मीकि की प्रतिमाओं पर पुष्पांजलि अर्पित की।
श्री कनक दास को श्रद्धांजलि देने के बाद, प्रधानमंत्री ने ट्वीट किया: “आज, कनक दास जयंती के शुभ अवसर पर, मैंने बेंगलुरु में श्री कनक दास को श्रद्धांजलि दी। हमें भक्ति का मार्ग दिखाने, कन्नड़ साहित्य को समृद्ध करने और सामाजिक एकता का संदेश देने के लिए हम हमेशा उनके आभारी रहेंगे।
प्रधानमंत्री ने महर्षि वाल्मीकि को श्रद्धांजलि देने के बारे में भी ट्वीट किया।
प्रधानमंत्री श्री मोदी के साथ कर्नाटक के मुख्यमंत्री श्री बसवराज बोम्मई और कर्नाटक के राज्यपाल श्री थावर चंद गहलोत सहित अन्य लोग भी थे।
वाणिज्य एवं उद्योग मंत्रालय
सुरेश प्रभु ने मोबाइल एप ‘रीयूनाईट’ लांच किया
श्री सुरेश प्रभु खोए हुए बच्चों का पता लगाने के लिए ‘रीयूनाईट’ एप लांच करते हुए
केंद्रीय वाणिज्य व उद्योग तथा नागरिक उड्डयन मंत्री श्री सुरेश प्रभु ने एक मोबाइल एप लांच किया। इस एप का नाम ‘रीयूनाईट’ है। यह एप भारत में खोए हुए बच्चों का पता लगाने में सहायता प्रदान करेगा। इस अवसर पर अपने संबोधन में मंत्री महोदय ने इस एप को विकसित करने के लिए स्वयंसेवी संगठन ‘बचपन बचाओ आंदोलन’ और ‘कैपजेमिनी’ की सराहना की।
मंत्री महोदय ने कहा कि खोए हुए बच्चों को उनके मातापिता से मिलाने का यह प्रयास, तकनीक के सुंदर उपयोग को दर्शाता है। यह एप जीवन से जुड़ी सामाजिक चुनौतियों से निपटने में मदद करेगा।
इस एप के माध्यम से मातापिता बच्चों की तश्वीरें, बच्चों के विवरण जैसे नाम, पता, जन्म चिन्ह आदि अपलोड कर सकते हैं, पुलिस स्टेशन को रिपोर्ट कर सकते हैं तथा खोए बच्चों की पहचान कर सकते हैं। खोए हुए बच्चों की पहचान करने के लिए एमेजनरिकोगनिशन, वेब आधारित फेशियल रिगोगनिशन जैसी सेवाओं का उपयोग किया जा रहा है। यह एप एंड्राएड और आईओएस दोनों ही प्लेटफार्म पर उपलब्ध है।
बच्चों की सुरक्षा के संदर्भ में बचपन बचाओ आंदोलन  भारत का सबसे बड़ा आंदोलन है। बीबीए ने बच्चों के अधिकारों के संरक्षण से संबंधित कानून निर्माण में महत्वपूर्ण भूमिका निभायी है। यह आंदोलन 2006 के निठारी मामले से शुरू हुआ है। इस अवसर पर नोबल पुरस्कार विजेता और बचपन बचाओ आंदोलन के संस्थापक श्री कैलाश सत्यार्थी भी उपस्थित थे।
भारतीय प्रतिस्पर्धा आयोग
सीसीआई ने प्रेषण और सीएनपी आश्वासन पर  एसयूईजेड  में वेओलिया एनवायरनमेंट एसए  द्वारा हिस्सेदारी के अधिग्रहण और 
मेरिडियम, ग्लोबल इंफ्रास्ट्रक्चर मैनेजमेंट, एलएलसी, ला कैस डेस
डिपोट्स द्वारा न्यू स्वेज में हिस्सेदारी के अधिग्रहण के
प्रस्तावित संयोजन को मंजूरी दी
भारतीय प्रतिस्पर्धा आयोग  ने प्रेषण और सीएनपी आश्वासन पर  एसयूईजेड  में वेओलिया एनवायरनमेंट एसए  द्वारा हिस्सेदारी के अधिग्रहण और  मेरिडियम, ग्लोबल इंफ्रास्ट्रक्चर मैनेजमेंट, एलएलसी, ला कैस डेस डिपोट्स द्वारा न्यू स्वेज में हिस्सेदारी के अधिग्रहण के प्रस्तावित संयोजन को मंजूरी दे दी है।
वेओलिया- वेओलिया फ्रांस में निगमित है। वेओलिया दुनिया भर में तीन व्यावसायिक गतिविधियों  जल प्रबंधन,  अपशिष्ट प्रबंधन, और  ऊर्जा समाधान और स्रोतों पर कार्य करती है।
स्वेज- स्वेज फ्रांस में निगमित है। वर्तमान में, स्वेज दुनिया भर में तीन व्यावसायिक क्षेत्रों:  जल  पुनर्चक्रण और पुनर्प्राप्ति, और  पर्यावरण तकनीक और समाधान के क्षेत्र में कार्य कर रही है।
मेरिडियम- मेरिडियम, फ्रांस में निगमित एक वैश्विक स्तर की कंपनी है, जो बुनियादी ढांचे के विकास, वित्तपोषण और दीर्घकालिक प्रबंधन में विशेषज्ञता रखती है। मेरिडियम विभिन्न प्रकार की परियोजनाओं का विकास, वित्त, निर्माण और प्रबंधन करता है, जिसमें परिवहन अवसंरचना , सामाजिक बुनियादी ढाँचा  सार्वजनिक भवन , नेटवर्क और सार्वजनिक सेवाएं  शामिल हैं।
जीआईपी- जीआईपी संयुक्त राज्य अमेरिका में निगमित है और यह परिवहन, ऊर्जा, अपशिष्ट और जल क्षेत्रों में निवेश करने वाला एक स्वतंत्र बुनियादी ढांचा कोष प्रबंधन है। जीआईपी सभी क्षेत्रों में बिलियन अमरीकी डॉलरों की संपत्ति का प्रबंधन करता है और इसकी पोर्टफोलियो कंपनियां बिलियन अमरीकी डॉलर का संयुक्त वार्षिक राजस्व उत्पन्न करती हैं।
सीडीसी- सीडीसी 28 अप्रैल 1816 के कानून द्वारा बनाई गई एक विशेष कानूनी प्रक्रिया के साथ एक फ्रांसीसी सार्वजनिक प्रतिष्ठान है और फ्रेंच मौद्रिक और वित्तीय संहिता की धाराओं एल. 518-2 द्वारा शासित है। सीडीसी आर्थिक, सामाजिक और सतत विकास पर ध्यान केंद्रित करते हुए राज्य और स्थानीय अधिकारियों द्वारा संचालित सार्वजनिक नीतियों के समर्थन में जनहित मिशन चलाता है। अपनी सहायक कंपनियों के माध्यम से, सीडीसी में ऐसी गतिविधियां भी हैं जो प्रतिस्पर्धा के लिए खुली हैं और चार डिवीजनों  पर्यावरण और ऊर्जा,  अचल संपत्ति,  पूंजी निवेश, और  सेवाओं के आसपास समूहीकृत हैं।
सीएनपी- सीएनपी फ्रांस में निगमित है और सीडीसी द्वारा 100 प्रतिशत नियंत्रित है। सीएनपी यूरोप और लैटिन अमेरिका के बीमा बाजार में सक्रिय है। एक बीमा, सहबीमा और पुनर्बीमा प्रदाता के रूप में, सीएनपी अभिनव व्यक्तिगत जोखिम/सुरक्षा और बचत/सेवानिवृत्ति समाधान प्रस्तुत करता है।
सीसीआई का विस्तृत आदेश शीघ्र जारी होगा।
संस्कृति मंत्रालय
नई दिल्ली स्थित राष्ट्रीय संग्रहालय में 8 मार्च, 2022 को अंतरराष्ट्रीय महिला दिवस 2022 के अवसर पर विशेष प्रदर्शनी "शक्ति, संरक्षण और शीलता - नारीत्व का उत्सव" का उद्घाटन किया जाएगा
यह प्रदर्शनी 8 अप्रैल, 2022 तक लोगों के लिए खुली रहेगी
नई दिल्ली स्थित राष्ट्रीय संग्रहालय अंतरराष्ट्रीय महिला दिवस- 2022 मना रहा है। इस अवसर पर राष्ट्रीय संग्रहालय अपने भूतल पर "शक्ति, संरक्षण और शीलता - नारीत्व का उत्सव" नाम से एक विशेष प्रदर्शनी का आयोजन किया जाएगा। इस प्रदर्शनी का उद्घाटन राष्ट्रीय संग्रहालय सभागार में 8 मार्च, 2022 को शाम 4:00 बजे भारत सरकार के संस्कृति मंत्रालय में संयुक्त सचिव श्रीमती लिलि पांड्या करेंगी। इस अवसर पर राष्ट्रीय संग्रहालय के महानिदेशक श्री पार्थसारथी सेन शर्मा भी उपस्थित रहेंगे।
यह प्रदर्शनी नारीत्व के नजरिए से शक्ति, संरक्षण और शीलता की पारंपरिक धारणाओं की जांच करने पर केंद्रित है। आम तौर पर धार्मिक और ऐतिहासिक व्याख्यानों के सुगठित ढांचे में ये तीन रचनाएं पुरुषत्व से जुड़ी रही हैं। अंतरराष्ट्रीय महिला दिवस के अवसर पर आयोजित यह प्रदर्शनी 'महिला आवाज' का प्रतिनिधित्व करने वाली भारतीय कला और इतिहास की परा-सांस्कृतिक विचारों को प्रस्तुत करती है। विभिन्न धार्मिक और सामाजिक प्रतिनिधित्वों में विस्तृत यह एक अद्वितीय दृश्य व भौतिक संस्कृति के वाहक के रूप में मूर्तियों, पांडुलिपियों, लघुचित्रों, आभूषणों, चित्रपट, अनुष्ठान वस्तुओं और जंतर के जरिए भारत में महिलाओं के प्रतिष्ठित प्रतिनिधित्व पर केंद्रित है।
भारतीय परंपराओं में ग्रंथों व धार्मिक अनुष्ठानों, प्रजनन अनुष्ठानों पर आधारित लोक प्रथाओं व दैवत्व के जरिए ज्ञान की अभिव्यक्तियों की जांच करके देवी पंथ और महिला देवालय के माध्यम से स्त्री शक्ति का पता लगाया जाता है। वहीं, रानी और राजकुमारियों के साहित्यिक रचनाओं व कला के जरिए संरक्षण की खोज की जाती है। इस प्रदर्शनी का समापन स्त्री भक्ति रीति-रिवाजों के माध्यम से संतानोचित संबंधों और धार्मिक व्याख्यानों, दोनों के लिए शीलता के साथ होगा। ये चीजें सामूहिक रूप से एक ऐतिहासिक गाथा को सामने लाती हैं, जो सदियों से भारतीय चेतना का हिस्सा रही हैं। इस प्रदर्शनी में लगभग सौ वस्तुओं के प्रदर्शन के जरिए पूर्व-इतिहास, पुरातत्व, पांडुलिपि, नृविज्ञान, सजावटी कला, मध्य एशियाई पुरातनता, पूर्व-कोलंबियन व पश्चिमी कला, चित्रकला, मुद्राशास्त्र, पुरालेख व आभूषण और शस्त्र व कवच के संग्रह से उत्कृष्ट कृतियों को प्रदर्शित किया जाएगा।
सिंधु घाटी सभ्यता की प्रसिद्ध नृतिका और मातृ देवी से शुरुआत करने के साथ हिंदू, जैन और बौद्ध परंपराओं में शास्त्रीय व मध्यकालीन देवी पंथों की ओर बढ़ते हुए देवी और शक्ति का प्रतिनिधित्व ऐसी विशिष्ट परंपराओं को जोड़ने वाला एक सामान्य पहलू है। शाही शक्ति और संरक्षण का प्रतिनिधित्व मध्यकालीन कला के माध्यम से किया जाता है। इसका संचालन राजकीय न्यायालय और परिवारों की महिला सदस्य करती थीं। महिलाओं का प्रतिनिधित्व पूर्व-आधुनिक लोक प्रथाओं में पट्टाचित्र, वर्ली पेंटिंग और माता नी पछेड़ी के जरिए भी दिखती है। इस प्रदर्शनी में प्राचीन से लेकर आधुनिक काल तक सत्ता, संरक्षण व शीलता के पहलुओं को रेखांकित किया गया है, जो सदियों से भारत में महिलाओं की निभाई गई मौलिक और प्रमुख भूमिका को प्रस्तुत करता है।
यह प्रदर्शनी 8 अप्रैल, 2022 तक लोगों के लिए खुली रहेगी।
पर्यावरण, वन एवं जलवायु परिवर्तन मंत्रालय
श्री भूपेंद्र यादव ने पर्यावरण, वन एवं जलवायु परिवर्तन मंत्री के रूप में कार्यभार संभाला
श्री भूपेंद्र यादव ने आज पर्यावरण, वन एवं जलवायु परिवर्तन मंत्री के रूप में अपना पदभार ग्रहण कर लिया है। इस अवसर पर मीडिया से बातचीत करते हुए, उन्होंने सरकार में काम करने का मौका देने के लिए प्रधानमंत्री नरेन्द्र मोदी को धन्यवाद दिया। श्री यादव ने कहा कि वह प्रधानमंत्री द्वारा उन्हें दी गई सभी जिम्मेदारियों को पूरा करने का हर संभव प्रयास करेंगे।
श्री यादव ने पदभार ग्रहण करने से पहले आज नई दिल्ली में पर्यावरण मंत्रालय के परिसर में एक पौधा लगाया।
पर्यावरण, वन तथा जलवायु परिवर्तन सचिव श्री रामेश्वर प्रसाद गुप्ता ने मंत्रालय के अन्य वरिष्ठ अधिकारियों के साथ मंत्री जी का स्वागत किया।
संस्कृति मंत्रालय
संस्कृति मंत्री श्री प्रहलाद सिंह पटेल ने अपने मंगोलियाई समकक्ष सुश्री चिनबैट नोमिन के साथ सांस्कृतिक आदान-प्रदान कार्यक्रम के अंतर्गत विभिन्न मुद्दों पर बातचीत की
संस्कृति मंत्रालय द्वारा मंगोलिया में प्रमुख बौद्ध केंद्रों में वितरण करने के लिए अगले वर्ष तक पवित्र मंगोलियाई कंजूर के लगभग 100 सेटों का पुन:मुद्रण : संस्कृति मंत्री
संस्कृति एवं पर्यटन राज्य मंत्री , श्री प्रहलाद सिंह पटेल और मंगोलियाई संस्कृति मंत्री, सुश्री चिनबैट नोमिन के बीच आज वर्चुअल माध्यम से एक बैठक का आयोजन किया गया, जिसमें दोनों देशों के बीच सांस्कृतिक आदान-प्रदान कार्यक्रम के अंतर्गत विभिन्न मुद्दों और साझा हितों वाले अन्य मुद्दों पर चर्चा की गई।
बैठक में इस पर बल दिया गया कि मई, 2015 में प्रधानमंत्री श्री नरेन्द्र मोदी की मंगोलिया की ऐतिहासिक यात्रा के दौरान स्थापित हुई हमारी रणनीतिक साझेदारी आगे भी कायम रहेगी तथा यह निरंतर मजबूत होती रहेगी।
श्री पटेल ने इस पर बल दिया कि भारत और मंगोलिया के बीच सांस्कृतिक आदान-प्रदान कार्यक्रम  वर्ष 2023 तक जारी रहेंगे और विशिष्ट क्षेत्रों के अंतर्गत सहयोग पर भारत और मंगोलिया के संस्कृति मंत्रालयों के वरिष्ठ अधिकारियों के बीच विस्तृत बैठकों में परिचर्चा की जाएगी।
इस बात पर भी बल दिया गया कि मंगोलिया के साथ बौद्ध धर्म में भारत का ऐतिहासिक संबंध और अभिसरण हमारी गहरी, आध्यात्मिक मित्रता का आधार है।
श्री पटेल ने महामारी के दौरान भारत के लिए उलानबातार में मुख्य मठों द्वारा आयोजित की गई विशेष प्रार्थनाओं के लिए सुश्री नोमिन को धन्यवाद दिया। सुश्री नोमिन ने इस अवसर पर भारत और भारतीय लोगों की कोविड महामारी के खिलाफ जारी लड़ाई में मंगोलिया की ओर से एकजुटता वाले भाव का प्रदर्शन किया।
पर्यटन मंत्री ने कहा कि हमारी साझा विरासत को और मजबूती प्रदान करने के लिए, 2020-2021 से शुरू होने वाली 'तिब्बती बौद्ध धर्म' के अध्ययन के लिए मंगोलियाई लोगों को सीआईबीएस, लेह और सीयूटीएस, वाराणसी के विशेष संस्थानों में अध्ययन करने के लिए 10 प्रतिबद्ध आईसीसीआर छात्रवृत्तियां आबंटित की गई हैं।
श्री पटेल ने गंदन मठ में बौद्ध पांडुलिपियों के डिजिटलीकरण के लिए भारत की प्रतिबद्धता दोहराई और कहा कि भारत वहां संग्रहालय-सह-पुस्तकालय स्थापित करने में सहायता प्रदान करने के लिए मंगोलिया के अनुरोध पर भी विचार करेगा। उन्होंने यह भी उल्लेख किया कि संस्कृति मंत्रालय द्वारा मंगोलिया में प्रमुख बौद्ध केन्द्रों में वितरण के लिए अगले वर्ष तक पवित्र मंगोलियाई कंजूर  के लगभग 100 सेटों का पुन:मुद्रण कार्य पूरा करने की संभावना है।
श्री पटेल ने भारत सरकार द्वारा भारत में रहने वाले मंगोलिया के बौद्ध भिक्षुओं की वीजा और यात्रा की सुविधा के लिए उठाए गए कदमों के बारे में बताया।
दोनों पक्षों ने दोनों देशों के बीच विकसित हुए मजबूत सांस्कृतिक संबंधों और आध्यात्मिक संबंधों पर अत्यंत संतोष व्यक्त किया और दोनों देशों में कोविड-19 की स्थिति में सुधार होने पर आपसी सहयोग को आगे बढ़ाने की अपनी प्रतिबद्धता की पुष्टि की।
रक्षा मंत्रालय
भारतीय वायुसेना ने अगले दशक के लिए अपनी सैन्य तैयारियों और रोडमैप की समीक्षा की
भारतीय वायुसेना ने अपने पूरे क्षेत्र में संभावित सुरक्षात्मक खतरों से निपटने के लिए, सैन्य तैयारियों और रणनीतियों पर चर्चाओं और समीक्षाओं के बाद अपना तीन-दिवसीय वायुसेना कमांडर सम्मेलन  संपन्न किया। उनके द्वारा, वर्तमान स्थिति पर चर्चा की गई और भारतीय वायुसेना के संदर्भ में अगले दशक में होने वाले परिवर्तनकारी रोडमैप के लिए विस्तृत रूप से समीक्षा की गई।
संयुक्त और एकीकृत रूप से युद्ध लड़ने के विषय पर, चीफ ऑफ डिफेंस स्टाफ  जनरल बिपिन रावत, नौ सेना प्रमुख  एडमिरल करमबीर सिंह और थल सेना प्रमुख , जनरल एमएम नरवणे ने इस कॉन्फ्रेंस को संबोधित किया और कमांडरों के साथ-साथ वायुसेना के मुख्य अधिकारियों के साथ बातचीत की। वायु सेनाध्यक्ष ने सभी कमांडरों के साथ-साथ वायुसेना मुख्यालय की विभिन्न शाखाओं से संबंधित स्थितियों और मुद्दों की समीक्षा की।
अपने समापन भाषण में वायुसेना प्रमुख ने विजन 2030 को आगामी दशक में भारतीय वायुसेना के रूपांतरण के लिए मील के पत्थर के रूप में व्यक्त किया। उन्होंने कहा कि तेजी के साथ बदलती हुई दुनिया में, उभरते हुए खतरों के प्रकृति की पहचान करना बहुत ही महत्वपूर्ण है। उन्होंने तेजी से क्षमता निर्माण, सभी परिसंपत्तियों की सेवा में वृद्धि और कम से कम समय-सीमा के अंतर्गत नई तकनीकों के प्रभावी एकीकरण की दिशा में समर्पित रूप से कार्य करने की आवश्यकता पर भी बल दिया। उन्होंने कहा कि भारतीय वायुसेना के लिए अपने दीर्घकालिक लक्ष्यों की प्राप्ति के लिए, चिरस्थायी क्षमता का निर्माण करने, उम्दा तकनीकों का अधिग्रहण करने, रोजगार का सृजन करने और स्वदेशी प्लेटफार्मों और हथियारों का विकास करना अनिवार्य है। वायुसेना प्रमुख ने कहा कि चूंकि मानव संसाधन, भारतीय वायुसेना की सबसे बहुमूल्य संपत्ति है इसलिए भर्ती, प्रशिक्षण और प्रेरणादायक रणनीतियों को बदलते हुए समय के साथ तालमेल रखना चाहिए।
एसजी/एएम/एके/एसके
(Visitor Counter : 321
खान मंत्रालय
खनिज उत्पादन में रिकॉर्ड 13.2 प्रतिशत की संचयी वृद्धि
खनन और उत्खनन क्षेत्र का खनिज उत्पादन सूचकांक फरवरी, 2022  के लिए फरवरी, 2021 के स्तर की तुलना में 4.5 प्रतिशत अधिक दर्ज किया गया। भारतीय खान ब्यूरो के अनंतिम आंकड़ों के अनुसार अप्रैल-फरवरी, 2021-22 की अवधि के लिए संचयी वृद्धि पिछले वर्ष की इसी अवधि की तुलना में 13.2 प्रतिशत बढ़ी है।
फरवरी, 2022 में महत्वपूर्ण खनिजों का उत्पादन स्तर इस प्रकार रहाः कोयला 795 लाख टन, लिग्नाइट 47 लाख टन, प्राकृतिक गैस  2515 मिलियन घन मीटर, पेट्रोलियम  23 लाख टन, बॉक्साइट 2120 हजार टन, क्रोमाइट 373 हजार टन, तांबा सांद्र 9 हजार टन, सोना 125 किलोग्राम, लौह अयस्क 227 लाख टन, सीसा सांद्र 29 हजार टन, मैंगनीज अयस्क 293 हजार टन, जस्ता सांद्र 143 हजार टन, चूना पत्थर 333 लाख टन, फास्फोराइट 108 हजार टन, मैग्नेसाइट 10 हजार टन और हीरा 48 कैरेट।
फरवरी 2021 की तुलना में फरवरी, 2022 के दौरान जिन प्रमुख खनिजों में सकारात्मक वृद्धि दिखी, उनमें हीरा , लिग्नाइट , प्राकृतिक गैस  , फॉस्फोराइट , जस्ता सांद्र , बॉक्साइट , कोयला , लौह अयस्क  और मैग्नेसाइट  शामिल हैं। जिन महत्वपूर्ण खनिजों में नकारात्मक वृद्धि दिखी उनमें चूना पत्थर , सोना , पेट्रोलियम  , सीसा सांद्र , मैंगनीज अयस्क  तांबा सांद्र  और क्रोमाइट  हैं।
स्वास्थ्य एवं परिवार कल्याण मंत्रालय
भारत ने ऐतिहासिक उपलब्धि हासिल की: 146 दिनों के बाद सक्रिय मामलों की संख्या घटकर 3.63 लाख हुई
30,000 से कम दैनिक नये मामले दर्ज हुए
भारत में कुल सक्रिय मामलों की संख्या महत्वपूर्ण रूप से घटकर आज 3.63 लाख  हो गई। 146 दिनों के बाद यह सबसे कम संख्या है। 18 जुलाई को कुल सक्रिय मामलों की संख्या 3,58,692 थी।
देश में सक्रिय मामलों की संख्या में गिरावट का रुख जारी है। भारत में वर्तमान सक्रिय मामले देश के कुल पॉजिटिव मामलों के केवल 3.71 प्रतिशत हैं। पिछले 24 घंटों के दौरान 37,528 मरीज ठीक हुए हैं और उन्हें अस्पताल से छुट्टी दी गई है। इससे कुल सक्रिय मामलों की संख्या में 8,544 की गिरावट आई है।
देश में पिछले 24 घंटों के दौरान 30,000 से भी कम दैनिक नये मामले सामने आए हैं। पिछले 24 घंटे में दैनिक नये मामलों की संख्या 29,398 रही है।
कुल ठीक हुए मरीजों की संख्या अब लगभग 93 लाख  हो गई है। ठीक हुए रोगियों और सक्रिय मामलों के बीच अंतर लगातार बढ़ रहा है। आज यह बढ़कर 89 लाख से अधिक हो गया है। वर्तमान में यह संख्या 89,27,085 हो गई है। नये मामलों की तुलना में नई रिकवरी अधिक होने से आज रिकवरी दर बढ़कर 94.84 प्रतिशत हो गई है।
79.90 प्रतिशत नये ठीक हुए मरीज दस राज्यों/केन्द्रशासित प्रदेशों से हैं। कर्नाटक में एक दिन में सबसे अधिक संख्या में मरीज ठीक हुए हैं। राज्य में 5076 नये मरीज ठीक हुए हैं। महाराष्ट्र में ठीक हुए नये मरीजों की संख्या 5068 और केरल में 4847 रही है।
ये आंकड़े पिछले एक सप्ताह में औसत दैनिक ठीक हुए मरीजों के मामले दर्शाते हैं। महाराष्ट्र में सबसे अधिक 6703 औसतन दैनिक मरीज ठीक हुए हैं। इसके बाद केरल और दिल्ली में क्रमश: 5173 और 4362 रोगी स्वस्थ हुए हैं।
72.39 प्रतिशत नये मामले दस राज्यों/केन्द्रशासित प्रदेशों के हैं। केरल में सबसे अधिक दैनिक नये मामले दर्ज हुए हैं। यहां 4,470 दैनिक नये मामलों का पता चला है। इसके बाद महाराष्ट्र में 3,824 नये मामले सामने आए।
पिछले 24 घंटों में 414 मरीजों की मौत होने का पता चला है। 79.95 प्रतिशत मौत के नये मामले दस राज्यों/केन्द्रशासित प्रदेशों से हैं। महाराष्ट्र में सबसे अधिक  मरीजों की मौत हुई है। दिल्ली और पश्चिम बंगाल में क्रमश: 61 और 49 दैनिक मौत मामले दर्ज हुए हैं।
प्रधानमंत्री कार्यालय
प्रधानमंत्री ने लोगों को नव संवत्सर की बधाई दी
प्रधानमंत्री नरेन्द्र मोदी ने नव संवत्सर के पावन अवसर पर लोगों को बधाई दी है। उन्होंने कामना की कि विक्रम संवत 2079 सभी के जीवन में नया उत्साह और नई उमंग लेकर आए।
एक ट्वीट में प्रधानमंत्री ने कहा;
"आप सभी को नव संवत्सर की शुभकामनाएं। विक्रम संवत 2079 सबके जीवन में नया उत्साह और नई उमंग लेकर आए।"